open-index/open-wikipedia-markdown huggingface dataset:
ק.ק. ולוצלאווק

**מועדון כדורסל ולוצלאווק** או **ק.ק. ולוצלאווק** (בפולנית: **Klub Koszykówki Włocławek** או **KK Włocławek**), הידוע מטעמי חסות בשם **אנוויל ולוצלאווק** (**Anwil Włocławek**), הוא מועדון כדורסל פולני מהעיר ולוצלאווק, המשחק בליגת העל הפולנית וביורופקאפ.

המועדון זכה שלוש פעמים באליפות פולין בכדורסל ב-2003, 2018 ו-2019. המועדון זכה גם בארבעה גביעי פולין ושלושה תוארי הסופר קאפ הפולני.
במפעלים האירופים זכה המועדון באליפות הליגה הצפון אירופית וביורופקאפ.

## היסטוריה
בעונת 2017–18, הקבוצה סיימה במקום הראשון בעונה הסדירה עם מאזן 24–8. בפלייאוף, אנוויל ניצחה ברבע הגמר את טורוב זגורצלץ ואת האלופה המכהנת ז'לונה גורה בחצי הגמר. ב-4 ביוני 2018, ווולוצלאווק זכתה בתואר האליפות השני שלה לאחר שניצחה את סטאל אוסטרוב ויילקופולסקי 65–73 במשחק 6 של הגמר. שחקן הקבוצה קמיל לשינסקי, שהעמיד ממוצעים של 10.8 נקודות ו-4.8 אסיסטים בסדרה, נבחר ל- MVP של הגמר.

בעונת 2018–19, ערכה ולוצלאווק את הופעת הבכורה שלה בליגת האלופות בכדורסל. בבית א', המועדון השיג מאזן 4–10 שלילי והוא לא עבר את העונה הסדירה. בפלייאוף היא הדיחה את המדורגת ראשונה בעונה הסדירה ארקה גדיניה בחצי הגמר, 3–2. בגמר, הקבוצה ניצחה את טורון בשבעה משחקים כדי לשמור על האליפות. במשחק 7 המכריע ניצחה ולוצלאווק 77–89 אף על פי שהמשחק היה בטורון.

בעונת 2022–23 ולוצלאווק זכתה לראשונה ביורופקאפ לאחר ניצחון בצמד משחקים על שולה באסקט.

בלוגו של המועדון מופיע כלב רוטוויילר. הלוגו כולל כוכב בלוגו עבור כל אליפות PLK.

## תארים והישגים
### תחרויות מקומיות
**[[ליגת העל הפולנית בכדורסל|ליגת הכדורסל הפולנית]]**
* **זכייה (3):** 2003, 2018, 2019
* סגנות (8): 1993, 1994, 1999, 2000, 2001, 2005, 2006, 2010
* מקום 3 (4): 1995, 2009, 2020, 2022
* חצאי גמר (6): 1996, 2002, 2004, 2007, 2013, 2016

**[[גביע פולני בכדורסל|הגביע הפולני בכדורסל]]**
* **זכייה (4):** 1995, 1996, 2007, 2020
* סגנות (3): 2004, 2011, 2017

**[[הסופר קאפ הפולני בכדורסל]]**
* **זכייה (3):** 2007, 2017, 2019
* סגנות (2): 2018, 2020

### תחרויות אירופיות
**[[גביע ספורטה]]:**
* חצי גמר (1): 2002
* רבע גמר (1): 2001

**[[גביע קוראץ']]:**
* רבע גמר (1): 2000
**[[יורופקאפ]]:**
* **זכייה** (1): 2023
**[[הליגה הצפון אירופית]]:**
* **זכייה** (1): 2022

## קישורים חיצוניים

* 

קטגוריה:קבוצות כדורסל פולניות
חינוך יהודי בבוקרשט הפשיסטית

בתקופת הממשלות הפשיסטיות ברומניה, מ-1940 ואילך, הודרו היהודים ממשרות ההוראה ומספסלי הלימודים בכל מוסדות החינוך הממלכתיים. בניסיון להקטין את הפגיעה יזמה פדרציית הקהילות היהודיות של רומניה הקמת מוסדות חינוך יהודיים בבוקרשט, מוסדות ממומנים ומנוהלים על ידי יהודים, עבור תלמידים יהודים בלבד.

ביום 11 באוקטובר 1940 חוקק צו-חוק מספר 3438 בנושא מצב היהודים במערכת החינוך. על פי סעיף 3 של הצו מי שנולד להורים יהודים, ללא הבדל בדת התלמיד, לא יכול להתקבל לבית ספר רומני יסודי או תיכון או אוניברסיטה, לא פרטי ולא ממלכתי. בעקבות הצו סולקו התלמידים והמורים היהודים ממערכת החינוך. משיקולי נוחות הפיקוח על הצעירים היהודים, הותר ליהודים להקים בתי ספר משלהם, שיופעלו על ידי סגל יהודי עבור תלמידים יהודים בלבד. תעודות של בתי ספר אלה לא יוכרו על ידי המדינה הרומנית. כך עברה רומניה מנומרוס קלאוזוס לנומרוס נולוס לגבי יהודים במערכת החינוך.

תחת פיקוח הפדרציה הוקמו בתי ספר מכל הסוגים, יסודיים, תיכוניים לבנים בשמות Cultura A ו-Cultura B ובית הספר התיכון העיוני היהודי (Liceul Teoretic Evreesc) של אלכסנדרו גראור, שהיה יותר עצמאי. עבור הבנות הוקמו בתי הספר התיכוניים Focşăneanu ו-Ana Kreindler. סגל ההוראה הורכב מאותם יהודים שנפסלו מהוראה במוסדות הרומניים וכך זכו בתי הספר התיכוניים למורים רבים ברמה אוניברסיטאית.

עבור החינוך העל-תיכוני הוקמו קולגיום אונסקו, קולגיום אבאסון וקולגיום מרטין ברקוביץ'. בעקבות סילוק הסטודנטים והפרופסורים היהודים מהפקולטה לרפואה של אוניברסיטת בוקרשט, הגיש ניקולאה קאז'אל בקשה לאפשר לימודי רפואה לסטודנטים היהודים בבית הספר "קריטס", שכונה גם "בית הספר של קאז'אל". הבקשה אושרה ובמקום התנהלו לימודי רפואה ליהודים בלבד, תופעה יחידה במינה באירופה של מלחמת העולם השנייה.

היהודים התקשו למצוא מבנים מתאימים עבור בתי הספר, כי המבנים הקודמים של בתי הספר היהודים, הוחרמו על ידי המדינה. בעיתון הרומני Renașterea Noastră מיום 28 במרץ 1941 התפרסמה רשימה של 16 בתי ספר עיוניים ומקצועיים, שהוחרמו על ידי הממשלה. היהודים אלתרו עבור בתי הספר שלהם כל מיני מבנים, מסעדות, בתי אבות וכדומה.

## לקריאה נוספת
* Ani de scoala intr-un liceu evreiesc din Bucuresti (1940-1944) שנות בית ספר בתיכון יהודי בבוקרשט (1940 - 1944) 

## הערות שוליים

קטגוריה:יהדות רומניה
קטגוריה:שואת יהודי רומניה
קטגוריה:בוקרשט: חינוך
קירבי האוול-בפטיסט

**קירבי האוול-בפטיסט** (באנגלית: **Kirby Howell-Baptiste**; נולדה ב-7 בפברואר ב-1987) היא שחקנית אנגלייה. היא מוכרת מתפקידיה בין היתר בסדרה הקומית "המקום הטוב" (2018–2020), במותחן הריגול "להרוג את איב" (2018–2022), בקומדיה השחורה "בארי" (2018–2023), בדרמת המסתורין "ורוניקה מארס" (2019), בקומדיה הלהט"בית "למה נשים רוצחות" (2019), ובשל הופעתה לצד קולין פארל בסדרת המסתורין של אפל TV פלוס, "שוגר" החל מ-2024.

גילמה גם את הדמות של "מוות" בסדרות "סנדמן" (2022) ו"בלשי הרפאים" (2024). 

## ביוגרפיה
האוול-בפטיסט' נולדה בפברואר 1987 בלונדון, הממלכה המאוחדת להורים ממוצא אנגלי וג'מייקני והחלה לשחק ב"תיאטרון אנה שייר" (Anna Scher Theatre). היא עברה ללוס אנג'לס כדי ללמוד במכון לי סטרסברג לתיאטרון ולקולנוע והשתתפה בחטיבת מערכונים שיצרה השחקנית איימי פולר.

היא החלה להופיע ב-2008 בסדרת הדרמה הרפואית "הולבי סיטי" בתור חולה וב-2011 שיחקה לראשונה בסרט הקצר "Prepping Keisha", בתור קאישה ג'יימס.

לאורך השנים הופיעה במספר הופעות אורח קצרות או בסרטים קצרים או סרטי אינטרנט אך גם בכמה תפקידים זכורים כמו ג'ין ב-"Downward Dog", אלנה פלטון בסדרה להרוג את איב, סשה בקסטר בסדרה בארי, סימון גארנט במקום הטוב, גרייס מונרו ברכבת האינסוף, ניקול מאלוי בסדרה המצליחה ורוניקה מארס וטיילור הארדינג בלמה נשים רוצחות.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:מדבבות אנגליות
קטגוריה:אנגלים ממוצא ג'מייקני
קטגוריה:בוגרות בתי ספר למשחק באנגליה
קטגוריה:אנגליות שנולדו ב-1987
אנדרו קישינו

**אנדרו קישינו** המכונה **ביג קאש** (באנגלית: **Andrew Kishino**; נולד ב-20 במרץ 1970) הוא שחקן וראפר קנדי.

## ביוגרפיה
קישינו נולד במרץ 1970 בטורונטו, קנדה להורים קנדים ממוצא יפני. הוא החל לעבוד כמוזיקאי שהוציא מספר אלבומים ברשת "Much" הקנדית ובהפקת "RPM".

בהמשך עבר ללוס אנג'לס ועבד כמפיק מוזיקלי של היפ הופ. 

הוא ידוע בעיקר במדבב ושחקן של מספר סדרות ותוכניות וכן של משחקי מחשב, שזה עיסוקו העיקרי היום. בין השאר שיחק את הלוחם סו גררה במלחמת הכוכבים: מלחמת המשובטים ומלחמת הכוכבים: הקובץ הרע ודיבב את קווין בסטיבן יוניברס ואת ג'אנג'ה הצבוע במשמר האריות ובמשמר האריות – השאגה חוזרת. 

דיבב גם את מארי בסרט באטמן: הבדיחה ההורגת מ-2016.

## חיים אישיים
בין 2001 ל-2007 היה נשוי לשחקנית ונסה מרשל והם התגרשו ללא ילדים, כשבנישואיהם הפיקו את חבקת ההפקות "מארש-קיש הפקות".

קישינו סובל מדיסלקסיה והוא חבר בארגון העולמי מנסה. 

## קישורים חיצוניים

קטגוריה:שחקני קולנוע וטלוויזיה קנדים
קטגוריה:מדבבים קנדים
קטגוריה:ראפרים קנדים
קטגוריה:אנשי פיקסאר
קטגוריה:קנדים ממוצא יפני
קטגוריה:קנדים שנולדו ב-1970
מקום (שיר של חנן בן ארי)

**מקום** הוא סינגל של הזמר-יוצר הישראלי חנן בן ארי, שיצא לאור ב-6 בדצמבר 2021.

## רקע וכתיבה
השיר ולחנו נכתבו על ידי חנן עצמו, והוא הופק ועובד על ידי תומר בירן.

בן ארי מתחיל בילדות של אבא, עובר לילדות שלו ומדבר על ילדות ביהודה ושומרון, ובתוך הזיכרונות מחפש את עצמו, למעשה תשובות לשאלות שמקננות בו. רוצה להשקיע לא רק בה (זוגתו) אלא גם בעצמו ובהגשמת חלומותיו. הגשמתם קשורה גם ביכולת שלו להתקרב אליה. הוא ימצא מקום עבורה, כשהוא בעצמו יממש את רצונו.

### וידאו קליפ
בוידאו קליפ, בן ארי נזכר (תוך כדי תספורת אצל אביו הרצל בן ארי) בילדותו, ומציג אותה ואת מסע החיפושים שלו אחר המקום שלו בעולם, ואחר חלומותיו. חלקו הראשון מצולם כולו בבית פרטי ובחלקו השני משולבים גם צילומים שלו ושל אביו בירושלים, בבית כנסת ובאצטדיון. נכון לאוגוסט 2025 לשיר יש מעל ל-3.6 מיליון צפיות.

## מיקומי שיא

## קישורים חיצוניים
* 
* 
* 

קטגוריה:שירי חנן בן ארי
קטגוריה:שירים על ילדות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
מונדינה

ממוזער|שמאל|מונדינה
[ממוזער|שמאל|[אנדרטה לזכר המונדינות בעיר ורצ'לי]]
**מונדינה** (באיטלקית: **mondina**; הטיה של הפועַל "לנקות") היה כינוי לנשים שעבדו בשדות האורז בצפון איטליה מסוף המאה ה-19 ועד אמצע המאה ה-20.

## היסטוריה
בשדות האורז של עמק הפו הועסקו "מונדינות" (מנכשות אורז) בעבודה שכללה הסרת עשבים שוטים שגדלו בשדות אורז, שהפריעו לצמיחה בריאה של צמחי אורז צעירים. העבודה התרחשה במהלך הצפת השדות, מסוף אפריל עד תחילת יוני מדי שנה. עבודת ה"מונדינות" הייתה משימה קשה ומעייפת, ובוצעה בעיקר על ידי נשים עניות מהמחוזות אמיליה-רומאניה, ונטו, לומברדיה ופיימונטה. הפועלות עבדו ימי עבודה ארוכים בחודשי הקיץ החמים כאשר רגליהן היחפות שקועות במים עד הברכיים, וגבן כפוף במשך שעות רבות. תנאי העבודה הקשים, השעות הארוכות והשכר הנמוך הביאו לאי שביעות רצון מתמדת, ומדי פעם התעוררו מהומות ומחאות. ה"פדרוני", בעלי החוות הקשוחים, התעמרו בנשים, ובזמני שביתות ומחאות הביאו עובדים זמניים שכונו "שוברי שביתה".

המחאה העממית של הפועלות הולידה שירי מחאה רבים, בהם שירים הקוראים לקיצור שעות העבודה, שירים נגד שוברי השביתה ושירים נגד בעלי החוות הנצלנים. המחאה תוארה ביצירות ספרותיות ואמנותיות רבות, בהן הסרט "האורז המר", שהיה מועמד לזכייה באוסקר. לאחר מאבקים רבים, הממשלה קיבלה את דרישות המפגינים, ובין השנים 1906 ל-1909 נחקקו מספר חוקים בהם נקבע כי יום עבודה יוגבל ל-8 שעות.

### שירי מחאה
שיר המחאה הנפוץ ביותר בקרב המונדינות היה השיר "Alla mattina appena alzata" ("קמתי השכם בבוקר"). שורותיו הראשונות של השיר, בתרגום חופשי, הן: "בבוקר התעוררתי, להתראות יפהפייתי, להתראות יפהפייתי, להתראות יפהפייתי, להתראות, להתראות, להתראות.
 בבוקר התעוררתי, לצאת לשדות האורז אני מוכרח".

על בסיס שיר זה נוצר שיר המחאה האנטי-פשיסטי "בלה צ'או", שמקורו בתנועות פרטיזנים שפעלו נגד משטר איטליה הפשיסטית. השיר שימש השראה לפרטיזנים בכפרים ובעיירות שפעלו נגד המשטר ונגד חיילי גרמניה הנאצית במלחמת העולם השנייה.

שירי מחאה נוספים היו "Se otto ore vi sembran poche" (אם שמונה שעות נראות לך קצרות), "Scior padron da li belli braghi bianchi" ועוד.

## קישורים חיצוניים

## הערות שוליים

קטגוריה:איטליה: חקלאות
קטגוריה:מחאה אנטי תאגידית
קטגוריה:נשים באיטליה
מכבי העברית

**ההתאחדות העברית של מכבי באורוגוואי** (בספרדית: **Asociación Hebraica y Macabi del Uruguay**), הידועה בכינויה **מכבי העברית** (**Hebraica Macabi**), היא קבוצת כדורסל אורוגוואית ממונטווידאו המשחקת בליגת העל האורוגוואית ובליגת האמריקות של פיב"א. הקבוצה נוסדה בשנת 1944, והשתתפה ברוב טורנירי הכדורסל של אורוגוואי.

## היסטוריה
מכבי עלתה לליגה השנייה של אורוגוואי בכדורסל ב-1972 ולליגה הראשונה ב-1973, כשזכתה בשלושה טורנירים פדרליים (הטורניר החשוב ביותר של אורוגוואי עד 2000). הקבוצה פרשה מכדורסל באורוגוואי ב-1997, אך אז חזרה ב-2004 לליגה השלישית. לאחר שעלתה ליגה פעמיים בתוך שלוש שנים, שיחקה מכבי בעונת 2007/08 בליגת העל האורוגוואית, וסיימה במקום השני.

מכבי זכתה באליפות הראשונה שלה בעונת 2011/12.

## תארים והישגים

* '''ליגת העל האורוגוואית'''
** **זכייה (4):** 2011/12, 2015/16, 2016/17, 2022/23
* **ליגה מטרופוליטנה**
** **זכייה (1):** 2006

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדוני תנועת מכבי: כדורסל
קטגוריה:מונטווידאו: ספורט
קטגוריה:אורוגוואי: ספורט
קטגוריה:מועדוני ספורט יהודים
זכויות להט"ב בסיישל

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[סיישל]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית מאז 2016 בשטחי המדינה, ואפליה בתעסוקה ודברי שטנה על רקע נטייה מינית אסורה מאז 2006, מה שהופך את סיישל לאחת המדינות הבודדות ביבשת אפריקה שמחזיקות בהגנות משפטיות מהסוג הזה עבור אזרחי להט"ב בשטחן.

עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית.

## מעמד בחוק
עד יוני 2016, סעיף 151 מהתקופה הקולוניאלית של האימפריה הבריטית על סיישל בחוק העונשין של המדינה אסר על קיום פעילות הומוסקסואלית גברית בין מבוגרים בהסכמה עם עונש של עד 14 שנות מאסר למורשעים. עם זאת, איסור על פעילות הומוסקסואלית נשית לא נכלל בסעיף 151 או כל חוק פלילי אחר של איי סיישל. בכך, פעילות הומוסקסואלית נשית מוגדרת כחוקית בסיישל מאז ומעולם.

באוקטובר 2011 ממשלת סיישל הצהירה כי תבטל את ההפללה של פעילות הומוסקסואלית גברית בשטח המדינה באומרה "די בקרוב, כפי שהממשלה והחברה האזרחית רוצות". ב-29 בפברואר 2016 הגישה הממשלה הצעת חוק בנושא. האספה הלאומית  הייתה אמורה לשקול את היוזמה תוך מספר חודשים. התובע הכללי של סיישל רוני גובינדן שלל קיום משאל עם בנושא. הצעת החוק אושרה ב-18 במאי 2016 בהצבעת פה אחד 14-0. ההצעה נחתמה על ידי הנשיא ג'יימס מישל  כחוק ב-1 ביוני, ונכנסה לתוקף ב-7 ביוני 2016. בעקבות הצעת החוק, גיל ההסכמה בין זוגות הומוסקסואלים הפך לשוויוני לגיל ההסכמה של זוגות הטרוסקסואלים (18).

## הכרה במערכות יחסים חד-מיניות
סיישל אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור).

ביוני 2015 זוג גברים, אזרח בריטי ואזרח סיישלי, נישאו בטקס בנציבות העליונה הבריטית על ידי לינדזי סקול, הנציבה העליונה של איי סיישל.

## הגנה מפני אפליה
חוק התעסוקה 1995 אוסר על אפליה בתעסוקה ודברי שטנה על רקע נטייה מינית, בעקבות תיקון שהוכנס לתוכן שלו בשנת 2006 בסעיף 2 לחוק שקובע כדלקמן:"הטרדה" פירושה כל מעשה, דיבור או מחווה לא ידידותית של אדם אחד כלפי אדם אחר, המבוססים על הנטייה המינית של האדם האחר אשר ישפיעו לרעה על כבודו של האדם האחר או יגרמו לאותו אדם להרגיש מאוים, מושפל או נבוך".סעיף 46א. (1) לחוק קובע באומרו כי:"בעוד קיבל מעסיק החלטה נגד עובד מטעמי נטייתו המינית של העובד... רשאי העובד להגיש תלונה לראש ההנהלה תוך ציון כל הפרטים הרלוונטיים".

## טבלת סיכום

## ראו גם

* זכויות להט"ב
* זכויות להט"ב באפריקה
* זכויות להט"ב בחבר העמים הבריטי

## הערות שוליים

סיישל
קטגוריה:סיישל
סיישל
טרבור סטיינס

**טרבור סטיינס** (באנגלית: **Trevor Stines**; נולד ב-15 ביולי 1994) הוא שחקן קולנוע, טלוויזיה ודוגמן אמריקאי. הוא התפרסם כששיחק בסדרת הטלוויזיה ריברדייל.

## ביוגרפיה
סטיינס נולד באולימפיה, וושינגטון.

## קריירה
בשנת 2016 שיחק בסרט האימה "טרור באמטוויל". לאחר מכן שיחק בכמה סרטים קצרים ובתפקידי אורח בסדרות טלוויזיה בהן הגולדברגים ומשפחת פוסטר.

בשנת 2017 גילם סטיינס את ג'ייסון בלוסום בסדרה ריברדייל, אחיה התאום של שריל בלוסום ובן זוגה לשעבר של פולי קופר (טירה סקובי), שהייתה מאורסת לו בסתר. עם תחילת העונה הראשונה מתגלה שג'ייסון נרצח בנסיבות מסתוריות, ועלילתה הראשית של העונה סובבת סביב מותו. תפקיד עליו קיבל ביקורות מצוינות. בשנת 2019 שיחק בסרט "Purity Falls".

בשנת 2021 שיחק בסרט העצמאי' "Evan Wood".

### דוגמנות
בשנת 2019 חתם בסוכנות דוגמנים הממוקמת בלוס אנג'לס. הוא הופיע בפרסומות במספר מגזיני אופנה ולייף סטייל.

## חיים אישיים
בשנת 2018 הוציא ספר שירה ופרוזה בשם "Leather & Glass" את ההשראה קיבל לדבריו מחייו: "קיבלתי השראה מכל דבר - מהעבר שלי, מהיחסים שלי עם חברים ומשפחה, ובעיקר משוררים אחרים".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1994
לאהדנפויה

**לאהדנפויה** (בפינית: **Lahdenpohja**; ברוסית: **Лахденпо́хья**) היא עיירה פינית לשעבר וכיום המרכז המנהלי של מחוז לאהדנפויה ברפובליקת קרליה ברוסיה. בעיירה ישנם 7,800 תושבים נכון לשנת 2010.

## גאוגרפיה
העיירה ממוקמת בדלתת נהר אאורה, הנשפך למצר יאקימנסלמי בימת לדוגה. העיירה נמצאת כ-331 קילומטרים מערבית לפטרוזבודסק. שטח העיירה הוא 262.5 קמ"ר. היא גובלת ברשות המקומית מיינלה ובעיירות סלמי במחוזות סורטוואלה ופיטקיאראנטה. כ-84% משטח העיירה הוא מים, 9.7% מיושב ו-4.4% מיוער.

## היסטוריה
העיירה מוזכרת עוד מהמאה ה-17, אז נקרא סיקלהטי. בשנת 1924 היא קיבלה מעמד עיירה והפכה לעצמאית. כאשר לאהדנפויה הייתה שייכת לפינלנד, העיירה היוותה נמל תוסס ותעשיית עיבוד העץ בה פרחה. בסוף שנות ה-30 מנתה העיירה כ-1,959 תושבים.

בשנת 1940, לאחר מלחמות החורף, בהתאם להסכם השלום של מוסקבה הועבר האזור לידי ברית המועצות. בשנת 1941, בשלבים ראשונים של המשך נתפס האזור שוב על ידי הכוחות הפינים. ב סוף 1944 , בהתאם לסיכומי הסכם שביתת הנשק של מוסקבה הועבר האזור שוב לידי ברית המועצות. האוכלוסיה הפינית פונתה מן העיר לפינלנד. במקומה הובאו תושבים מהחלקים הפנימיים של ברית המועצות. ב-1945 קיבלה לאהדנפויה מעמד עיירה והפכה למרכז המנהלי של מחוז קורקיוקי (משנת 1970 לאהדנפויה).
## אוכלוסייה
חלוקת האוכלוסיה לפי קבוצות אתניות (לפי מרשם האוכלוסין ברוסיה שנערך בשנת 2020)

## שירותים
השירותים הציבוריים בעיירה כוללים בית ספר תיכון, בית ספר מקצועי, בית חולים מחוזי, מרכז יצירה לילדים, בית יתומים ושתי ספריות..

### תחבורה
מסילת הרכבת בין סנקט פטרבורג לסורטאוואלה עוברת דרך לאהדנפויה. מתחנת יאקימה בעיירה מסתעף קו צדדי למפעל דיקט בעיירה.

### כלכלה
מפעל הייצור החשוב ביותר בעיירה הוא מפעל הדיקט לאהדנפויה בבעלות בומקס. בנוסף, ישנן חברות נוספות לרכש ועיבוד עץ. בעיירה ישנו גם מפעל לעיבוד בשר.

## אטרקציות
האטרקציות בעיירה הן כנסיית יאקימה שנבנתה בשנת 1851 ומספר מבני ציבור ומגורים מתחילת המאה ה-20. ליד הכנסייה נמצא בית קברות של חיילים פינים. בעיירה יש גם שני אתרי קבורה לחיילים סובייטים.

באזור מתוכננת הקמת פארק לאומי, הקמת הפארק במחוזות לאהדנפויה, סורטוואלה ופיטקיאראנטה הוכרזה בינואר 2018.

## גלריית תמונות

LahdenpohjaChurch.jpg|כנסיית יאקימה
Lakhdenpokhya - Lahdenpohja - 1.jpg|מבט כללי


## קישורים חיצוניים

*  

## הערות שוליים

קטגוריה:רפובליקת קרליה: ערים
קטגוריה:יישובים שהוקמו ב-1600
מרגל (סדרת טלוויזיה)

**מרגל** (בקוריאנית: **스파이**) היא סדרת טלוויזיה דרום קוריאנית משנת 2015 המבוססת על הדרמה הישראלית "תא גורדין", אך שונתה כדי לתאר את יחסי צפון ודרום קוריאה. דרמה משפחתית עם אלמנטים של מותחן ריגול, בה כיכבו קים ג'ה-ג'ונג כאנליסט גאון שעובד עבור שירות הביון הלאומי, בעוד באי ג'ונג-אוק גילמה את אמו, מרגלת לשעבר מצפון קוריאה.

הסדרה שודרה ברשת KBS2 מ-9 בינואר עד 6 במרץ 2015, בסך הכל שודרו 16 פרקים.

## עלילה
לאחר הוצאתו להורג של הגנרל הצפון קוריאני ג'אנג סונג-טק, יום אחד מגיעה פקודה מצפון קוריאה ומפעילה מחדש את המרגלת לשעבר, פארק היי-רים, שבילתה עשרות שנים בדרום קוריאה כעקרת בית רגילה. היא מקבלת משימה להתפנות ולהביא את בנה, קים סון-וו. סון-וו, גאון בעל ראש קריר, מהיר מחשבה, עובד כמנתח מידע על צפון קוריאה העובד עבור שירות הביון הלאומי הדרום קוריאני. חברתו יון-ג'ין היא מדריכת טיולים לתיירים סינים שאינם יודעים לדבר סינית, והם התאהבו כשסון-וו עזר לה לתרגם. היי-רים נאלצת לפתע לבחור בין בנה למדינה ומסכנת את חייה כדי לממש את הבחירה.

## שחקנים ודמויות

## קישורים חיצוניים
* 
* 
* פרק הבכורה ברשת KBS

## הערות שוליים

קטגוריה:סדרות טלוויזיה דרום-קוריאניות
קטגוריה:סדרות דרמה דרום-קוריאניות
קטגוריה:הריגול בתרבות ובאמנות
קטגוריה:תוכניות טלוויזיה בין-לאומיות המבוססות על פורמט ישראלי
Echo 3

**Echo 3** היא שמה של סדרת דרמה אמריקאית המבוססת על סדרת הטלוויזיה הישראלית "בשבילה גיבורים עפים" בהשראת הרומן מאת אמיר גוטפרוינד. הסדרה משודרת בשרתי Apple TV+.

## עלילה
הסדרה עוסקת בשני חברים (במבי והנסיך) ששירתו יחד כצוות לוחמים בכוח דלתא, עליו פיקד סגן דריפטר (הבטלן), וכן באמבר - אחות של במבי ורעייתו של הנסיך. כחצי שנה קודם השניים יצאו למבצע חילוץ בני ערובה בצפון אפגניסטן ובעקבות מותו הטראומטי של המפקד דריפטר, הקשר ביניהם ניתק. אמבר היא חוקרת מוח, שיוצאת לקולומביה כדי לחקור שיטת מחקר בהתמכרויות באמצעות סמים פסיכדליים.

אמבר נחטפת על ידי כנופיות קולומביאניות ושני החברים נוסעים יחד לקולומביה על מנת לשחרר אותה, למרות יחסיהם המתוחים.

## שחקנים ודמויות
* ג'סיקה אן קולינס בתפקיד אמבר צ'סבורו
* לוק אוונס בתפקיד במבי
* מיכיל האוסמן בתפקיד הנסיך
* אליזבת אנווייז בתפקיד נטלי פוסטר

## הפקה
### פיתוח
בחודש יולי 2020, אפל הודיעה כי הזמינה סדרה של 10 פרקים*,* כהפקה של אפל וקשת אינטרנשיונל, ועובדה על ידי מארק בול וג'ייסון הורוויץ' כיוצר.

### ליהוק
במאי 2021 לוק אוונס ומיכיל הואסמן לוהקו לגלם את התפקידים הראשיים, כאשר אליזבת אנווייז וג'סיקה אן קולינס הצטרפו ביוני 2021.
### צילומים
ההפקה החלה ב-9 ביוני 2021, והיא הסתיימה ב-1 בפברואר 2022.

## קישורים חיצוניים

## הערות שוליים

קטגוריה:אפל TV פלוס: תוכניות וסדרות
קטגוריה:תוכניות טלוויזיה בשפה הספרדית
קטגוריה:תוכניות טלוויזיה באנגלית
קטגוריה:תוכניות טלוויזיה בין-לאומיות המבוססות על פורמט ישראלי
קטגוריה:סדרות טלוויזיה אמריקאיות שעלו לשידור בשנת 2022
זכויות להט"ב בבורונדי

**[[זכויות להט"ב|זכויותיהם]] של לסביות, הומוסקסואלים, טרנסג'נדרים וביסקסואלים ([[להט"ב]]) ב[[בורונדי]]** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה מוגדרת כעבירה פלילית במדינה מאז שנת 2009 ועלולה לשאת עונש של 3 חודשים עד שנתיים מאסר וקנס של 50,000 עד 100,000 פרנק בורונדי למורשעים. קודם לכן, הומוסקסואליות לא הופללה מעולם בשטחי המדינה מאז קבלת העצמאות שלה בשנת 1962.

## מעמד בחוק
פעילות הומוסקסואלית בין מבוגרים בהסכמה מוגדרת כעבירה פלילית בבורונדי מאז שנת 2009 על פי תוכן סעיף 567 לקוד הפלילי של בורונדי שמטיל על אדם שמקיים יחסי מין עם אדם מאותו המין מאסר של 3 חודשים עד שנתיים וקנס של 50,000 עד 100,000 פרנק בורונדי.

ב-1 ביולי 2009 צעיר נעצר על שביצע לכאורה אלימות מינית נגד פטרון מועדון בבוג'ומבורה. המשטרה הצהירה מאוחר יותר כי הצעיר נעצר בשל היותו הומוסקסואל אך הציעה לשחרר אותו בתמורה לערבות. מסע הסברה על ידי ארגונים לא ממשלתיים לזכויות אדם ולהט"ב סייע להבטיח את שחרורו מהמעצר.

בשנת 2012 זוג לסביות בורונדיות נעצרו לזמן קצר על ידי המשטרה המקומית על רקע נטייתן המינית ושוחררו בהמשך.

בספטמבר 2014 עובד וייטנאמי של חברת הטלפון ויטל נתפס מקיים יחסים רומנטיים עם גבר בורונדי במחוז קארוזי . הגבר הבורונדי טען לאחר מכן כי דובר על "יחסים שהתקיימו לא בהסכמה" בעוד הגבר הווייטנאמי נעצר. הרשויות ביטלו בהמשך את תיקו לאחר שלושה ימים מחוסר ראיות.

ב-2 בנובמבר 2016 בית המשפט העליון של מחוז סיביטוק  גזר שנת מאסר על יחסים שלא בהסכמה שהתקיימו בין מתבגר בן 15 שהודה באונס של קטין. המתבגר הואשם ב-"אונס והומוסקסואליות".

## הכרה במערכות יחסים חד-מיניות
בורונדי אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של בורונדי במערכות יחסים הומוסקסואליות, ישנה הגבלה בחוקה של המדינה בסעיף 29 שמגדיר נישואים כאיחוד הטרוסקסואלי בין גבר לאישה בלבד מאז 2005. בכך, קיימת הגבלה חוקתית להכרה בנישואים חד-מיניים במדינה.

## תנאי מחיה
דו"ח מעמד זכויות האדם בבורונדי לשנת 2016 שפורסם על ידי מחלקת המדינה של ארצות הברית מצא כי,"החוק מפליל מעשים הומוסקסואלים עם עונשים שנעים בין מאסר של 3 חודשים עד שנתיים. על פי בורונדי אפריקה דור ניוז, לא היו דיווחים נוספים על העמדות לדין בגין הומוסקסואליות במהלך השנה מלבד מקרה של יחסים לא בהסכמה שהתקיימו בין מתבגר בן 15 לקטין אשר נידון לשנת מאסר באשמת "אונס והומוסקסואליות". מרכז "Remuruka" בבוג'ומבורה דיווח שהציע שירותים דחופים לאזרחי להט"ב בבורונדי, בעוד הממשלה לא תמכה ולא הפריעה לפעילות של ארגוני להט"ב מקומיים".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

בורונדי
קטגוריה:בורונדי
בורונדי
Suspicion (סדרת טלוויזיה)

**Suspicion** (מאנגלית: **חשד**) היא סדרת מתח אמריקאית המבוססת על סדרת הטלוויזיה הישראלית "כפולים". הסדרה עלתה בבכורה ב-4 בפברואר 2022 בשרתי Apple TV+.

## שחקנים ודמויות
* אומה תורמן בתפקיד קתרין ניומן
* קונאל נייאר
* נואה אמריך
* ג'ורג'ינה קמפבל בתפקיד ונסה
* אליז גייבל
* אליזבת הנסטרידג' בתפקיד טרה
* אנג'ל קולבי
* טום ריס האריס
* צ'רלי קרטר
* גראן האוול

## הפקה
ביולי 2019, דדליין הוליווד דיווחה כי אפל מפתחת גרסה באנגלית של המותחן הישראלי עטור הפרסים כפולים, שתופק על ידי קשת הפקות, אותה חברה מאחורי הסדרה המקורית. דדליין הוליווד, במרץ 2020, אישרה כי אפל הזמינה את הסדרה, אותה ביים כריס לונג, כאשר רוב ויליאמס משמש כיוצר. שניהם גם הפיקו בפועל יחד עם הווארד בורץ', אבי ניר, אנה וינגר וליאת בנאסולי.

### ליהוק
יחד עם הזמנת הסדרה במרץ 2020, אומה תורמן לוהקה לככב, כאשר לצוות השחקנים הצטרפו גם קונאל נייאר, נואה אמריך, ג'ורג'ינה קמפבל, אליז גייבל, אליזבת הנסטרידג' ואנג'ל קולבי. בנובמבר 2020 דווח כי טום ריס האריס הצטרף לצוות השחקנים.

### צילומים
הצילומים החלו במרץ 2020, בבריטניה, אך היה צריך להשבית את תהליך ההפקה עקב הגבלות שהוטלו על רקע מגפת COVID-19. בספטמבר 2020, על פי הדיווחים, אפל התכוננה להתחיל מחדש את הצילומים באנגליה, עם אישור הצילומים שהחלו בפועל בנובמבר 2020 בבריקסהם. הצילומים התרחשו גם בניו יורק במאי 2021, כשכמה שחקנים נראו על הסט בסנטרל פארק, וושינגטון סקוור פארק ואפר איסט סייד. הצילומים הסתיימו ב-18 במאי 2021.

## קישורים חיצוניים

## הערות שוליים

קטגוריה:סדרות מתח אמריקאיות
קטגוריה:תוכניות טלוויזיה באנגלית
קטגוריה:אפל TV פלוס: תוכניות וסדרות
קטגוריה:תוכניות טלוויזיה בין-לאומיות המבוססות על פורמט ישראלי
קטגוריה:סדרות טלוויזיה בריטיות שעלו לשידור בשנות ה-2020
Alone (אלבום)

***Alone*** (בעברית: **לְבַד**) הוא אלבום האולפן השמיני של הצמד הגרמני מודרן טוקינג, שיצא לאור ב-19 בפברואר 1999, בהוצאת הנסה רקורדס. מתוך האלבום הופצו שני סינגלים, "You Are Not Alone" ו-"Sexy, Sexy Lover", שהגיעו למקום השביעי ולמקום ה-15 בגרמניה, בהתאמה. האלבום הופיע לראשונה בראש מצעד האלבומים הגרמני ב-8 במרץ 1999, ושהה ארבעה שבועות רצופים בראש ו-27 שבועות בסך הכול במצעד. האלבום קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-500,000 עותקים במדינה. איגוד תעשיית ההקלטות הפולני (ZPAV) העניק לו את תואר הפלטינה על מכירות של למעלה מ-100,000 עותקים במדינה.

## ביקורת
ב-*[[AllMusic]]* העניקו לאלבום ציון של שניים וחצי כוכבי זהב מתוך חמישה בסך הכול.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
Year of the Dragon

***Year of the Dragon*** (בעברית: **שנת הדרקון**) הוא אלבום האולפן התשיעי של הצמד הגרמני מודרן טוקינג, שיצא לאור ב-28 בפברואר 2000, בהוצאת הנסה רקורדס. האלבום דורג במצעד האלבומים הגרמני במקום השלישי ב-13 במרץ 2000 ושהה שבועיים בחמישייה הפותחת. האלבום קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-300,000 עותקים במדינה. מתוך האלבום יצאו שני סינגלים: "China in Her Eyes" ו-"Don't Take Away My Heart".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
America (אלבום)

***America*** (בעברית: **אמריקה**) הוא אלבום האולפן העשירי של הצמד הגרמני מודרן טוקינג, שיצא לאור ב-19 במרץ 2001, בהוצאת הנסה רקורדס. האלבום הופיע לראשונה במצעד האלבומים הגרמני במקום השני ב-2 באפריל 2001, ושהה חמישה שבועות בעשירייה הפותחת במצעד. האלבום קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-150,000 עותקים במדינה. מתוך האלבום יצאו שני סינגלים: "Win the Race" ו-"Last Exit to Brooklyn".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
Sour Tour

**Sour Tour** הוא סיבוב ההופעות הראשון של הזמרת-יוצרת האמריקאית אוליביה רודריגו לקידום אלבום הבכורה שלה, *[[Sour]]*. הוא נערך ברחבי צפון אמריקה ואירופה, החל מ-5 באפריל 2022 בפורטלנד והסתיים בלונדון ב-7 ביולי של אותה השנה. הוא כולל 48 מופעים. גרייסי אברמס, הולי הומברסטון ובייבי קווין ישמשו כמופעי חימום.  סיבוב ההופעות הכניס 3.1 מיליון דולר ומכר 37,420 כרטיסים מ-11 מופעים.

## רקע
מאז יציאת אלבום הבכורה שלה במאי 2021, הועלו השערות כי רודריגו תצא לסיבוב הופעות לקידומו. ביולי 2021 דיווח מגזין בילבורד כי הזמרת לא תוכל לצאת לסיבוב הופעות עד שנת 2022 הבאה בגלל התחייבויותיה לטלוויזיה והחוזה שלה עם דיסני. לוח זמנים רשמי הוכרז באמצעות המדיה החברתית שלה ב-6 בדצמבר, עם מכירת כרטיסים הצפויה להיפתח ארבעה ימים לאחר מכן.

מכירת הכרטיסים לסיבוב ההופעות החלה ב-10 בדצמבר למעריצים. בתוך דקות כל הכרטיסים נמכרו, ורבים מהם נסחרים בשוק הספסרות במחיר גבוה משמעותית מהמחיר המקורי, כאלפי דולרים. הובאה ביקורת על כך שסיבוב ההופעות נערך באולמות קטנים ובינוניים שלא תואמים את הביקוש למופע. רודריגו הגנה על החלטתה להופיע באולמות קטנים יותר, ואמרה ללוס אנג'לס טיימס "אני לא חושבת שאני צריכה לדלג על שום צעד" והבטיחה למעריצים כי "יהיו עוד סיבובי הופעות בעתיד".

## רשימת שירים
רשימה זו מייצגת את המופע מ-5 באפריל 2022 בפורטלנד. זה לא מייצג את כל המופעים במשך סיבוב ההופעות.
# "Brutal"
# "Jealousy, Jealousy"
# “Driver’s License”
# "Complicated" (קאבר לאבריל לאבין)
# "Hope Ur Ok"
# "Enough For You"/"1 Step Forward, 3 Steps Back"
# "Happier"
# "All I Want"
# "Seether (קאבר ל-Veruca Salt)"
# "Favorite Crime"
# "Traitor"
# "Deja Vu"
; הדרן
# "Good 4 U”

### הערות
* במהלך ההופעה בוונקובר ב־7 באפריל, קונאן גריי הצטרף לרודריגו על הבמה כדי לבצע את "The One That Got Away" של קייטי פרי.
* לפני ההופעה בסולט לייק סיטי ב־9 באפריל, רודריגו לא ביצעה את "All I Want" במופע.
* במהלך ההופעה בטורונטו ב־29 באפריל, אבריל לאבין הצטרפה לרודריגו על הבמה כדי לבצע את "Complicated".
* במופע של ה־6 במאי בפילדלפיה, ביצעה רודריגו גרסת כיסוי של השיר "Just a Girl" של נו דאוט.
* במופע של ה־25 במאי בלוס אנג'לס, אלאניס מוריסט הצטרפה לרודריגו על הבמה והן ביצעו את השיר "You Oughta Know".
* במהלך ההופעה בברלין ב־13 ביוני, רודריגו ביצעה גרסת כיסוי לשיר "All the Things She Said" של ט.א.ט.ו. במקום "Just A Girl".
* במהלך ההופעות בציריך, מילאנו וקלן, "Seether" התווסף למופע.
* במהלך ההופעה בבריסל, רודריגו ביצעה גרסת כיסוי ל-"Ready to Go" של רפובליקה במקום "Seether".
* במהלך ההופעה בדבלין, רודריגו ביצעה קאבר של "Nothing Compares 2 U", כמחווה לשינייד או'קונור, במקום "Ready to Go".
* במהלך ההופעה הראשונה בלונדון, נטלי אימברוליה הצטרפה לרודריגו על הבמה כדי לבצע את "Torn". "Ready to Go" לא בוצע.

## מופעים

## קישורים חיצוניים

## ביאורים

## הערות שוליים

קטגוריה:סיבובי הופעות מ-2022
קטגוריה:סיבובי הופעות בממלכה המאוחדת
קטגוריה:סיבובי הופעות באירופה
קטגוריה:סיבובי הופעות בבלגיה
קטגוריה:סיבובי הופעות בקנדה
קטגוריה:סיבובי הופעות בארצות הברית
קטגוריה:סיבובי הופעות באמריקה הצפונית
קטגוריה:סיבובי הופעות של אוליביה רודריגו
Universe (אלבום)

***Universe*** (בעברית: **עוֹלָם**) הוא אלבום האולפן ה-12 של הצמד הגרמני מודרן טוקינג, שיצא לאור ב-31 במרץ 2003, בהוצאת הנסה רקורדס. האלבום הופיע לראשונה במקום השני במצעד הגרמני ב-14 באפריל 2003, ושהה שלושה שבועות בעשירייה הפותחת ו-12 שבועות במצעד בסך הכול. האלבום קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-100,000 עותקים במדינה. מתוך האלבום יצא הסינגל "TV Makes the Superstar".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
אולף המתחזה

**אולף המתחזה**, או **אולף הכוזב** (מת בשנת 1402) היה אדם שהתחזה לאולף השני, מלך דנמרק, שמת למעשה בגיל 16, בשנת 1387.

ההיסטוריון הפרוסי יוהאן פון פוסילגה דיווח כי בשנת 1402 הגיע לארצות הנורדיות אדם חולה עני ושהה ליד הכפר גראודנץ (כיום גרודז'ונדז). קבוצת סוחרים מדנמרק שאלה אותו אם הוא אינו מוכר היטב בדנמרק, שכן הוא דמה מאוד למלך אולף המנוח. הסוחרים עזבו למצוא איש אחר שראה את המלך האמיתי בחייו וחזרו איתו. כאשר ראה האיש את אולף, הוא צעק: "אדוני המלך!".

אנשים רבים, במיוחד בנורווגיה, לא האמינו שאולף מת. הם חשבו שהמלכה מרגרטה הראשונה הרעילה את אולף הצעיר כדי להרחיקו מהכס וכדי שתוכל לשלוט במקומו על איחוד קאלמאר. לפי השמועות שפשטו אז, אולף הצעיר הסתתר ונמלט. הידיעה הגיעה לסוחר, טים פון דר נלו, שלקח את האיש לדנציג (כיום גדנסק). ילידי העיר קיבלו את פני אולף כמלכה החוקי של דנמרק ונורווגיה והעניקו לו בגדים ומתנות משובחות לרוב. נוצרה עבורו חותם רשמי והוא כתב אל המלכה מרגרטה והודיע לה שהוא בנה. הוא דרש את השבת אדמותיו ותאריו כמו גם את תואר המלוכה. המלכה מרגרטה כתבה אליו בחזרה שאם אכן יוכל להוכיח את עצמו בנה, היא תקבלו בשמחה.

המאסטר הגדול של האבירים הטבטונים ליווה את המתחזה לקאלמרר כדי שהמלכה תוכל לחקור אותו. מהר מאוד האיש הגיע התגלה כמתחזה. הוא לא ידע לדבר מילה אחת בדנית ובחקירה הודה שהוא פרוסי ובנם של איכרים: אדולף ומרגרט מארלאו (כיום אגר). אולף הכוזב נלקח ללונד בסקונה. שם הוא הודה בצעדיו הלא חוקיים נגד המלוכה בניסיונו להדיח את המלכה. הוא נידון להישרף על המוקד. המכתבים שכתב למלכה מרגרטה נתלו על צווארו וכתר מדומה הונח על ראשו לפני שהורד אל הלהבות. רכושו נמסר למנזר והמלכה השמידה את החותם השקרי שהוכן עבורו. מועצת הממלכה הדנית פרסמה הסבר מפורט על נסיבות מותו של אולף האמיתי בשנת 1387 כדי לסתור את הסיפור שהתפשט ברחבי הים הבלטי.  

## בתרבות הפופולרית
סיפורו עובד לסרט קולנוע דני משנת 2021 בשם "מרגרטה הראשונה". את אולף גילם בסרט יאקוב אופטברו.

## הערות שוליים

קטגוריה:אישים שחיו במאה ה-15
קטגוריה:ילידי המאה ה-14
קטגוריה:נפטרים ב-1402
תקועים בפריז

**תקועים בפריז** (בצרפתית: **8 Rue de l'Humanité**; מילולית: "רחוב האנושות 8") הוא סרט קומדיה צרפתי משנת 2021 בבימויו של דני בון, שנכתב על ידי לורנס ארנה ודני בון ובכיכובם של דני בון, ליליאן רובר ואיוואן אטל. הוא יצא לצפייה דיגיטלית ב-20 באוקטובר 2021 על ידי נטפליקס.

## עלילה
בשל מגפת הקורונה וההכרזה על הסגר במסגרת המאבק במגפת הקורונה בצרפת, רחובות פריז שוממים. בעוד שחלק מהתושבים ברחו לפרברים, נותרו שבע משפחות בבניין שלהם ברחוב 8 rue de l'Humanité (רחוב האנושות מספר 8, כשם הסרט) ברובע ה-11. בין דיירי הבניין ניתן למצוא בפרט את בעלת הביסטרו שעושה הכל כדי לפתוח את הבר שלה, מדען שאפתן שרוצה למצוא את החיסון נגד קורונה, היפוכונדר ואשתו עורכת דין בתחום הפלילי שמנסה ליישב בין חייה המקצועיים ומשפחתה. מאמן ספורט שנותן שיעורים באמצעות ועידת וידאו אבל מתחיל לעלות במשקל, בת זוגו בהריון בחודש ה-7, שעושה באז עם שיר נגד המגפה. יש גם גבר עצמאי שמצליח בעסקיו, אך אשתו מנותקת ממנו ועסקיו בהרדמה ומגלה שאין לו אפילו את רמת הציונים של בנו בן ה-8. אבל לסגר, יש גם השפעות חיוביות: במהלך שלושת חודשי הסגר הללו, כל תושבי הבניין יחוו שמחות וחרדות, יגלו זה את זה, יתקרבו, יתווכחו ויתפייסו.

## שחקנים ודמויות

## קישורים חיצוניים

* 

## הערות שוליים

קטגוריה:סרטים צרפתיים
קטגוריה:סרטים בצרפתית
קטגוריה:סרטי 2021
קטגוריה:מגפת הקורונה בקולנוע
קטגוריה:נטפליקס: סרטים
זכויות להט"ב בצ'אד

**[[זכויות להט"ב|זכויותיהם]] של לסביות, הומוסקסואלים, טרנסג'נדרים וביסקסואלים ([[להט"ב]]) ב[[צ'אד]]** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה מוגדרת כעבירה פלילית במדינה מאז שנת 2017 ועלולה לשאת עונש של עד 3 שנות מאסר וקנס של 100,000-500,000 פרנק CFA מרכז אפריקני למורשעים. קודם לכן, הומוסקסואליות לא הופללה מעולם בשטחי המדינה.

## מעמד בחוק
פעילות הומוסקסואלית בין מבוגרים בהסכמה מוגדרת כעבירה פלילית בצ'אד מאז 2017. לפני חקיקת ההפללה באותה שנה, לא הוגדרו הגבלות משפטיות על פעילות הומוסקסואלית מעולם במדינה. בשנת 2014 הוגשה הצעת חוק שנועדה להפליל הומוסקסואליות לראשונה במדינה עם עונש של עד 20 שנות מאסר בגין קיום מעשים הומוסקסואלים בין מבוגרים בהסכמה. עם זאת, נדחתה.

ב-12 בדצמבר 2016 העבירה האספה הלאומית  הצעת חוק לשינוי הקוד הפלילי הקיים שיפליל מאתה ואילך פעילות הומוסקסואלית בהצבעה של 111 בעד מול מתנגד 1 ו-4 נמנעים ויגדיר מעשים הומוסקסואלים בין מבוגרים בהסכמה כ-"עבירת עוון". ב-8 במאי 2017 הצעת החוק נחתמה על ידי הנשיא אידריס דבי ונכנסה לתוקף ב-1 באוגוסט 2017.

פרק ב' בנושא "עבירות אחרות נגד הגינות" של הסעיף ה-7 (הנוגע לעבירות מין) לקוד הפלילי, קובע כדלקמן:"סעיף 354. כל המקיים יחסי מין עם בני אותו המין, דינו - מאסר 3 חודשים עד שנתיים וקנס של בין 50,000 ל-500,000 פרנק CFA מרכז אפריקני".כחלק מתמיכתו בהצעת החוק, טען ראש הממשלה של צ'אד לשעבר, דלווה קסירה קומקויה , מניע דתי לחקיקה באומרו: "הומוסקסואליות מגונה על ידי כל הדתות. איננו צריכים לסלוח על משהו שאלוהים עצמו דוחה כי מערביים אמרו כך או כך". הערתו ספגה ביקורת שליליות על ידי מספר היסטוריונים שטענו כי הומופוביה הובאה לצ'אד על ידי הקולוניאליזם הצרפתי-מערבי, למרות קיומו של החוק במדינה לפני השלטון הקולוניאלי שלא הפליל הומוסקסואליות מעולם, והוסיפו כי הומוסקסואליות הוגדרה כ-"די שגרתית ומקובלת לפני בואם של האירופאים בצ'אד". ארגון זכויות האדם, רוברט פ. קנדי זכויות אדם , שבסיסו בארצות הברית, קרא לנשיא דבי שלא לחתום על השינויים בקוד הפלילי, שדווחו כמי שהובילו ל-"עלייה בהומופוביה באפריקה" בתגובה ל-"הגברת הנראות של אורח החיים ומעמדם המשפטי של הומוסקסואלים באפריקה ומעורבותם של דתיים פונדמנטליסטים שכללו מימון של מסעי פרסום הומופובים".

## תנאי מחיה
דו"ח מעמד זכויות האדם לשנת 2010 שפורסם על ידי מחלקת המדינה של ארצות הברית מצא כי,"לא היו ארגונים ידועים עבור זכויות להט"ב בצ'אד. בעוד היו מעט דיווחים על אלימות או אפליה נגד להט"ב, בעיקר בשל העובדה כי רוב מי שמוגדרים כלהט"ב הם דיסקרטיים לגבי נטייתם המינית או זהותם המגדרית עקב מגבלות חברתיות ותרבותיות נגד הומוסקסואליות".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

צ'אד
קטגוריה:צ'אד
צ'אד
זכויות להט"ב בג'יבוטי

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[ג'יבוטי]]** מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית.

## מעמד בחוק
פעילות הומוסקסואלית בין מבוגרים בהסכמה מוגדרת כחוקית מאז ומעולם בג'יבוטי, בעוד שגיל ההסכמה הוא שוויוני עבור זוגות הומוסקסואלים והטרוסקסואלים כאחד. עם זאת, הרשויות בג'יבוטי דווחו כמי שמעמידות לדין גילויים פומביים של מערכות יחסים חד מיניות על רקע עבירת חוקים שאוסרים על "התקפת מוסר טוב".

## תנאי מחיה
דו"ח מעמד זכויות האדם בג'יבוטי לשנת 2015 שפורסם על ידי מחלקת המדינה של ארצות הברית מצא כי,"לא היו דיווחים ידועים על אלימות חברתית או אפליה על רקע נטייה מינית. הנורמות החברתיות לא אפשרו דיון פומבי על הומוסקסואליות, בעוד שאזרחים לא הצהירו בגלוי על נטיותיהן החד-מיניות".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

ג'יבוטי
קטגוריה:ג'יבוטי
ג'יבוטי
קטגוריה:להט"ב ואסלאם
השתקפות (סרט, 2021)

**"השתקפות"** (באוקראינית: **Відблиск**) הוא סרט דרמה אוקראיני בבימויו של ולנטין ואסיאנוביץ'. הקרנת הבכורה העולמית של הסרט התקיימה ב־6 בספטמבר 2021 במסגרת פסטיבל הסרטים של ונציה, שם השתתף בתחרות הרשמית על פרס אריה הזהב.

הסרט מתמקד בהתמודדות עם פוסט־טראומה בעקבות שירות צבאי, ועוסק בהשלכות הפסיכולוגיות של חוויות קיצון מלחמתיות. כחלק מההכנות להפקת הסרט, בוצע תחקיר מעמיק על התופעה ועל השפעותיה.

## עלילה
הסרט מתרכז בסרהיי, מנתח צבאי אוקראיני שנלכד על ידי כוחות הצבא הרוסי ב-2014 במהלך אחד הקרבות בסכסוך הרוסי-אוקראיני במזרח אוקראינה. בתקופתו כשבוי מלחמה, הוא היה עד לסצנות מפחידות של עינויים, אונס ודוגמאות שונות אחרות של התנהגות דה-הומניסטית כלפי שבויים. זמן קצר לאחר מכן, כחלק מחילופי שבויים בין רוסיה לאוקראינה, סרהיי משתחרר מהשבי וחוזר לחיי היום-יום הרגילים שלו שלפני המלחמה רק כדי לגלות שהזוועות שחזה בהן כאסיר עדיין רודפות אותו. כדי לעזור להילחם ב-PTSD שלו לאחר המלחמה, סרהיי מחליט לנסות ולתקן את מערכות היחסים שלו עם גרושתו ובתו המנוכרת בת ה-12 פולינה. ככל שסרהיי מבלה יותר זמן עם פולינה ומנסה לעזור לה להמשיך בחייה, הוא מתחיל בהדרגה להתעמת עם הפחדים והחרדות הפוסט-טראומטיים שלו.

## צוות השחקנים הראשי
* רומן לוצקי בתפקיד סרהיי
* ניקה מיסליצ'קה בתפקיד פולינה
* נדיה לבצ'נקו בתפקיד אולהה
* אנדריי רימארוק בתפקיד אנדריי
* אולכסנדר דניליוק בתפקיד מנתח
* אנדריי סנצ'וק בתפקיד פסיכולוג
* איהור שולהה כמפקד הכלא
* דמיטרו סובה בתפקיד אסיר אוקראיני מעונה
* סטניסלב אסייב בתפקיד קצין רוסי בשירות הביטחון הפדרלי

## הפקה
את הסרט הפיקו ולנטין ואסיאנוביץ' ואיה מיסליצ'קה וכן וולודימיר יאצנקו ואנה סובולבסקה. ההכנות להפקה החלו במאי 2020. הצילומים החלו בתחילת קיץ 2020 והסתיימו בינואר 2021. ביולי 2021 הודיעו מפיקי הסרט שהם כבר סיימו את עבודת הפוסט-פרודקשן והחלו בעריכת הסרט.

בניגוד לסרט העלילתי הקודם של וסיאנוביץ', אטלנטיס (2019) שבו רוב השחקנים היו לוחמים לשעבר בסכסוך הרוסי-אוקראיני, בסרט הזה השתתפו שחקנים מקצועיים. עם זאת, כדי להבטיח תיאור מציאותי של המלחמה, וסיאנוביץ' הסתמך מאוד על יועצים צבאיים, שעברו את הסכסוך; אחד היועצים היותר ידועים של הסרט היה סטניסלב אסייב, שבעצמו בילה יותר משנתיים כשבוי מלחמה רוסי בשנים 2017-2019.

## הפצה
בינואר 2020 זכה הסרט בפרס Alphapanda Audience Engagement במסגרת קטגוריית *Works in Progress* של פרסי Les Arcs 2020. מאוחר יותר באותו חודש ועד תחילת פברואר, הוקרן הסרט בפסטיבל הסרטים הבין-לאומי בברלין. ביולי 2021 הוכרז כי חברת ההפצה New Europe Film Sales רכשה את זכויות ההפצה הבינלאומיות של הסרט. באותו החודש פורסם גם שחברת Arthouse Traffic רכשה את זכויות ההפצה לשוק האוקראיני.

בסוף יולי 2021 מסר אחד ממפיקי הסרט, וולודימיר יאצנקו, כי מתקיימת תחרות בין פסטיבל קאן לפסטיבל ונציה על הזכות לארח את הבכורה העולמית של הסרט. לבסוף, פסטיבל ונציה הוא שזכה, והבכורה התקיימה ב־6 בספטמבר 2021 במסגרת המהדורה ה־78 של פסטיבל הסרטים הבינלאומי של ונציה, שם השתתף הסרט בתחרות על פרס אריה הזהב.

## קישורים חיצוניים

## הערות שוליים

קטגוריה:סרטים באוקראינית
קטגוריה:סרטים אוקראיניים
קטגוריה:סרטי 2021
קטגוריה:סרטי מלחמה
קטגוריה:נכות באמנות
איליץ' (אונייה)

אוניית הקיטור **איליץ**' (בכתיב רוסי: **Ильич**) הייתה אוניית נוסעים ומשא שערכה הפלגות סדירות בין אודסה לאלכסנדריה, ובה הגיעו מרוסיה הסובייטית מספר עולים לארץ ישראל עד שנת 1925.

## היסטוריית האונייה והפלגותיה
האונייה הוזמנה ב-1895 על ידי "חברת הספנות והמסחר הרוסית" ממספנת "Wm. Denny & Brothers" בדאמברטון בבריטניה כאוניית לנוסעים ומטען (packet ship), מס' בנייה 510. כבר באותה השנה הגיעה לנמל עגינה המתוכנן באודסה וקיבלה את השם *אימפרטור ניקולאי השני* (בכתיב רוסי: *Император Николай II*).

ב-18 בנובמבר 1895 ביצעה את ההפלגה הראשונה שלה לאלכסנדריה. בשנות 1897–1898 הוסט להסעת מהגרים מאודסה לולדיווסטוק. בין השנים 1909–1910 היוותה תערוכה ניידת של המוצרים של האימפריה הרוסית ועברה בנמלי בולגריה, טורקיה, יוון, סוריה, לבנון ומצרים.

במהלך מלחמת העולם הראשונה ב-25 בפברואר 1915 גויסה האונייה ושימשה להובלת כוחות תחת המוביל הצבאי מס' 29 כחלק מן צי הים השחור.

באפריל 1918 לאחר מהפכת פברואר שם האונייה שונה ל"ווצ'ה"(בכתיב רוסי:*Вече*). ב-16 בדצמבר צוות האונייה עבר לצד הבולשביקים. במאי 1918 נתפס על ידי כוחות הכיבוש הגרמניים, בנובמבר אותה השנה נתפס על ידי הצבא הלבן ובדצמבר על ידי כוחות הכיבוש הבריטיים-צרפתיים. באפריל 1919 חזר לשליטת כוחות הצבא הלבן והובא לשיפוצים.

עשרה ימים לפני כיבוש אודסה על ידי כוחות הצבא האדום המשפצים שתמכו באדומים פתחו קינגסטון וגרמו לטביעה חלקית של האונייה, מה שלא אפשר את שימושה לנסיגת הכוחות הלבנים ופליטים עמם.

לאחר ה-7 בפברואר 1920 שופצה וקיבל את השם *איליץ*' על שם האב של ולדימיר לנין. ב-27 בדצמבר 1921 יצא למסע הראשון שלו מאודסה לסבסטופול ואז לבתומי, שם התגלה צורך בתיקונים בעקבותיהם כמעט טבע בדרך אך הצליח לחזור לאודסה ושופצה.

משנת 1922 הפליגה בקו קרים - קווקז. בשנת 1923 ביצע הפלגות ליוון ובשנת 1924 לטריאסט, ונציה ובארי. בקיץ של אותה השנה הוצבה בקו אודסה - אלכסנדריה. במהלך הנסיעות הללו הגיעו מספר עולים לארץ ישראל המנדטורית.

בדצמבר 1925 הפליגה האונייה לתיקונים בבריטניה וחזרה לאודסה ב-1926. מאז ועד דצמבר 1931 הפליגה בקו אודסה בתומי עד שהתנפצה על חוף ליד איסטנבול. לאחר שיקום הועברה להובלת עצים בנהר דנייפר והתחפרה כבר בהפלגה הראשונה בגלל החלקים שלא שופצו מקודם.

לאחר השיפוץ הועבר להפלגות במזרח הרחוק ושירתה את הקו ולדיווסטוק - פטרופבלובסק-קמצ'טסקי. במהלך קרב חלקין גול שימשה כמוביל פצועים.

במסגרת השאל-החכר הובילה ציוד בין ולדיווסטוק ונמלי ארצות הברית עד שהגיע לתיקון בנמל פורטלנד שם טבעה והרגה אחד ממלחיה.

כהכרה באשמה סיפקה תמורתה ארצות הברית שתי אוניות הובלה של ציוד ונוסעים: *OTSEGO* ו- *GENERAL W.C. GORGAS* ששינו את שמם ל*[[מיכאיל לומונוסוב]]* ו*אורל* בהתאמה.

## הפרמטרים של האונייה
* נפח:7785 טאן
* אורך: 118.87 מטרים
* רוחב: 13.71 מטרים
* שקיעה: 7.68 מטרים
* עוצמת המנוע: 3400 ליטרים לשנייה
* מהירות: 12.5 קשרים
כמות הנוסעים:
* מקומות ישיבה מדרגה ראשונה (היוקרטית): 61
* מקומות ישיבה מדרגה שנייה: 39
* מקומות ישיבה מדרגה שלישית: 245

## דמויות בולטות בין נוסעיה
* זלדה
* עזריה אלון (מאי 1925)

## קישורים חיצוניים
* דף על אוניית "איליץ'" באתר קרויזניק.רו 

קטגוריה:עליות לפני קום המדינה
קטגוריה:אוניות נוסעים
קטגוריה:העלייה הרביעית
אליאס בנדכ

**אליאס בנדכ** (1911–1972) היה ראש עיריית בית לחם.
## ביוגרפיה
בנדכ היה בן לאחת המשפחות המיוחסות והעשירות בבית לחם. הוא היה נוצרי אורתודוקסי. בבעלותו היו אדמות באזור בית לחם ובמזרח ירושלים ונגריה גדולה. הוא נבחר לראשונה לראש עיריית בית לחם בשנת 1951, והחליף אז בתפקיד את בן דודו עיסא בנדכ. הוא הודח על ידי השלטון הירדני, אך שב לכהן בתפקיד בין 1953-1957. הוא שב לתפקיד ראש העיר בשנת 1963. משנת 1970 הוא כמעט ולא תפקד לאור מחלת הסרטן ממנה סבל שהביאה אותו לאשפוזים ממושכים בבית החולים הדסה. לאור מצבו הבריאותי הוא התכוון לפרוש מתפקידו ולא להתמודד בבחירות ב-2 במאי 1972. אך לאחר שאיוב מוסאלם הודיע על התמודדותו החליט בכל זאת להתמודד על התפקיד. ב-26 באפריל 1972, כמה ימים לפני הבחירות, הוא נפטר, ובמקומו התמודד אליאס פריג' על התפקיד. הלווייתו התקיימה ב-27 באפריל בבית לחם.

בנדכ נחשב למי שידע להסתדר עם כולם, השלטונות הירדניים והישראלים, כמו גם תושבי בית לחם, מוסלמים ונוצרים כאחד. הוא נהג לאמר דברים דו משמעיים שיספקו את כל הצדדים.

## הערות שוליים

קטגוריה:ראשי עיריית בית לחם
קטגוריה:פלסטינים שנולדו ב-1911
קטגוריה:פלסטינים שנפטרו ב-1972
זכויות להט"ב במאוריטניה

**[[זכויות להט"ב|זכויותיהם]] של לסביות, הומוסקסואלים, טרנסג'נדרים וביסקסואלים ([[להט"ב]]) ב[[מאוריטניה]]** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כעבירה פלילית ברחבי המדינה ונושאת עונש מוות בסקילה פומבית באבנים עבור גברים דה יורה על פי דין השריעה האסלאמי (בערבית: رجم, ראג'ם ) אם כי לא היו מקרים ידועים לאורך השנים של הוצאות להורג על רקע הומוסקסואליות דה פקטו במדינה, ועונש מאסר של 3 חודשים עד שנתיים וקנס של 5,000 עד 60,000 אואוגויה מאוריטנית  עבור נשים.

## מעמד בחוק
החוק במאוריטניה מבוסס על פי דין השריעה של דת האסלאם שמוגדרת כדת של 100% מאוכלוסייה וכדת הרשמית של המדינה. במאוריטניה ישנן הגבלות קיצוניות על חופש הדת וחופש מדת בעוד שהמדינה מוגדרת כאחת מ-13 מדינות העולם שמענישות אתאיזם בעונש מוות, וב-27 באפריל 2018 האספה הלאומית של המדינה  העבירה חוק שמחייב הטלת עונש המוות לכל מי שהורשע בקיום מעשים שנחשבים כ-"חילול הקודש" של האסלאם. החוק החדש מבטל את האפשרות לפי סעיף 306 לקוד הפלילי להחליף את עונש המוות בעונשי מאסר למורשעים בפשעים מסוימים שקשורים לכפירה דתית אם העבריין "יחזור בתשובה מיידית". החוק קובע בנוסף עונש של עד שנתיים מאסר וקנס של עד 600,000 אוגויה מאוריטנית (כ-14,630 אירו) בגין "פגיעה בהגינות ציבורית וערכים אסלאמיים" ו-"הפרת איסורי אללה" או "סיוע בהפרתם".

על פי סעיף 308 לקוד הפלילי משנת 1983 שמתייחס לקיום פעילות הומוסקסואלית, "כל גבר מוסלמי מבוגר שיבצע מעשה חצוף או לא טבעי עם אדם מהמין שלו יעמוד בפני עונש מוות בסקילה פומבית" (בערבית: رجم, ראג'ם ). עם זאת, הסעיף דווח לאורך השנים כלא נאכף דה פקטו. לדברי עמותת "Human Dignity Trust"  שבוחנת את המעמד החוקי של הומוסקסואליות ברחבי מדינות העולם והארגון אמנסטי אינטרנשיונל, עונש מוות לא הוחל בפועל במדינה מאז 1968. אישה שתימצא כמי שקיימה פעילות הומוסקסואלית נשית במאוריטניה עלולה לשאת בעונש מאסר בין 3 חודשים עד שנתיים, וקנס של 5,000 עד 60,000 אוגויה מאוריטנית.

## תנאי מחיה
דו"ח זכויות האדם מאת מחלקת המדינה של ארצות הברית במאוריטניה לשנת 2011 מצא כי,"לא היו תביעות פליליות במהלך השנה על רקע הומוסקסואליות. לא היו עדויות לאלימות חברתית, אפליה חברתית או אפליה ממשלתית שיטתית על בסיס נטייה מינית. לא היו ארגונים קיימים עבור זכויות להט"ב".במשך השנים לאחר מכן דו"חות שסקרו את מעמד זכויות האדם במאוריטניה על ידי מחלקת המדינה של ארצות הברית דיווחו על הצהרות דומות ללא שינוי בנוגע למעמד זכויות אזרחי להט"ב מאוריטנים בפועל.

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

מאוריטניה
קטגוריה:מאוריטניה: חוק ומשפט
מאוריטניה
קטגוריה:להט"ב ואסלאם
עד שהציפורים יחזרו

**עד שהציפורים יחזרו** (נקרא בעברית גם: עד שיבת הציפורים, צרפתית: **En Attendant les hirondelles**) - סרט בהפקה צרפתית-אלג'יראית-גרמניה של הבמאי האלג'יראי – כרים מוסאווי. הסרט יצא לאקרנים ב-2017 והוצג לראשונה בפסטיבל קאן.

## תקציר
התסריט משלב שלושה סיפורים שונים המתרחשים באלג'יריה של ימינו. מוראד, יזם נדל"ן גרוש, מרגיש שהכל חומק ממנו. עיישה נערה צעירה, נקרעת בין תשוקתה לג'ליל אותו היא מכירה זה שנים, לבין בן הזוג ששודך לה. דהמן, נוירולוג שאפתן, נקלע ערב נישואיו למעורבות בחיי אישה, עקב אירוע אלים שהתרחש בעברו בעת ששימש לדבריו כרופא בכפייה בקבוצת טרור מקומית. כל אחד מגיבורי הסרט מתמודד עם בחירות שעשה בעברו ובחירות שהוא עושה בהווה. עבר והווה מתנגשים כדי לספר את סיפורה של אלג'יריה העכשווית.

## פרסים

הסרט היה מהמועמדים לפרס תנית הזהב בפסטיבל הסרטים קרתגו ב-2017.

## קישורים חיצוניים

* סריטה – בלוג קולנוע – ביקורת על הסרט שהוצג בפסטיבל ירושלים לקולנוע
* 

קטגוריה:סרטים אלג'יראיים
קטגוריה:סרטים צרפתיים
קטגוריה:סרטי 2017